internet vaartha 248 Views
ట్విట్టర్‌లో మీడియాపై మాల్యా రుసరుసలు
న్యూఢిల్లీ : నేను అంతర్జాతీయ వాణిజ్యవేత్తను. భారత్‌నుంచి ఎక్కడికైనా తరచూ వెళుతుంటారు. భారత్‌నుంచి పరారీఅయిరాలేదు. అలాగే నేను పరారయ్యే వక్తినీ కాదు. ఈ ఆరోపణలన్నీ రబ్బిష్‌ అంటూ కింగ్‌ఫిషర్‌ ఛైర్మన్‌ విజయ్ మాల్యా ట్విట్టర్‌లో వ్యాఖ్యలు చేసారు. మీడియా బాస్‌లు తానుచేసిన సాయం మరిచిపో కూడదు. వారికి ఒనగూరిన ప్రయోజనాలు విస్మరిస్తున్నారు. వసతిఏర్పాటు నుంచి అన్ని పొందారు. కొన్నేళ్లపాటు మీడియాకు సహకరించా ఇపుడు టిఆర్‌పికోసం నాపైనే ప్రచారం చేస్తున్నాయంటూ ప్రశ్నలు వేసినట్లు సమాచారం. ఒక భారత పార్లమెంటు సభ్యునిగా నేను భారత్‌ చట్టాలను ఎంతో గౌరవిస్తానని పేర్కొన్నారు. చట్టాలకు కట్టుబడి ఉంటానని, భారత న్యాయవ్యవస్థపై తనకు నమ్మకం ఉందని పేర్కొన్నారు. అయితే మీడియా తనను విచారించాల్సిన పనిలేదని పేర్కొన్నారు. తాను పరారీ కాలేదనడానికి మీడియా ముందుకు రావనవసరం లేదని పేర్కొన్నారు. మీడియా బాస్‌లు టిఆర్‌పిరేటింగ్స్‌కోసం అవాస్తవాలు ప్రచారం చేస్తున్నారు. కొన్నే ళ్లుగా నానుంచి పొందిన వసతి, ఇతర ప్రయోజనాలు, సహకారం అన్నింటినీ విస్మ రిస్తున్నారు. నేడు టిఆర్‌పికోసం అబద్దాలు ప్రచారంచేస్తున్నారు. మీడియా వేట ప్రనారంభం అయితే నిప్పురాజేసినట్లేనని అదేసమయంలో ఈ మీడియా ప్రచారం వల్ల నిజాలు వాస్తవాలు ఈ నిప్పులాంటి అవాస్తవాల్లో మసైపోతాయని మాల్యా ట్విట్టర్‌లో వ్యాఖ్యానించారు. మార్చి2వ తేదీ దేశంవిడిచి వెళ్లిపోయారని అటార్ని జనరల్‌ ముకుల్‌రోహ్‌తగి స్వయంగా సుప్రీంబెంచ్‌కు నివేదించారు. మార్చి 9వతేదీ 17 ప్రభుత్వరంగ బ్యాంకుల కూటమి తమ కింగ్‌ఫిషర్‌ బకాయిల వసూలు కోసం మాల్యాను దేశం విడిచి వెళ్లకుండా చూడాలని, పాస్‌పోర్టు స్వాధీనంచేసుకోవాలని కోరుతూ పిటిషన్‌ దాఖలుచేశాయి. అయితే రెండవ తేదీనే మాల్యా దేశం విడిచివెళ్లి పోయారని బహుశా లండన్‌లో ఉండవచ్చని అటార్నిజనరల్‌ వెల్లడించిన సంగతి తెలిసిందే. 900కోట్ల రుణానికి సంబంధించి ఐడిబిఐబ్యాంకు కేసులో మాల్యా ఇప్ప టికే సిబిఐ దర్యాప్తును ఎదుర్కొంటున్నారు. యునైటెడ్‌ స్పిరిట్స్‌ ఛైర్మన్‌ పదవి నుంచి పూర్తిగా వైదొలగడం ద్వారా ఆయనకు వచ్చే రూ.515 కోట్లను లండన్‌కు చెందిన డియోజియోసంస్థ ఐదేళ్లపాటుదశలవారీగా చెల్లించే ఒప్పందం జరిగింది. ఈ మొత్తం కూడా బకాయిలకు జమచేయించుకునేందుకు ఎస్‌బిఐ ఇతర బ్యాంకులు ముంబై లోని డిఆర్‌టిలో కేసులు దాఖలుచేసిన సంగతి తెలిసిందే. దీనిపై డిఆర్‌టి చెప్పేం తవరకూ ఈసొమ్ము పంపిణీచేయవద్దంటూ డియోజియోను డిఆర్‌టి ఆదేశించింది. మీడియాలో వస్తున్న కథనాలపైనే మాల్యా ప్రత్యేక దృష్టిపెట్టి తనగళం మొదటి సారి వినిపించారు. తనకున్న ట్విట్టర్‌ హ్యాండిల్‌ను ఇందుకు సాధనంగా ఉపయో గించుకుని ఒక్కొక్కటిగా వ్యాఖ్యలు చేస్తుండటం సంచలనాలకు తావిస్తోంది. కాగా మాల్యా దేశం వీడి వెళ్లడంపై పార్లమెంటులో ప్రతిపక్షాలు పెద్ద ఎత్తున విమర్శలు చేసాయి. సిబిఐ లుక్‌ఔట్‌ నోటీసు జారీచేసిన తర్వాత మాల్యాఎలా వెళ్లగలిగా రంటూ నిలదీశాయి. ప్రభుత్వం ఇందుకు సహకరించిందా? అన్న సందేహాలను వ్యక్తంచేశాయి. అధికార విపక్షాల మధ్య మాటలయుద్ధం తారస్థాయిలో జరిగింది. ఒకదశలో నాటికాంగ్రెస్‌ హయాంలో దేశంవిడిచివెళ్లిన ఆయుధవ్యాపారి ఓట్టోవియో ఖత్రోచి వ్యవహారాన్ని కూడా బిజెపి తెరపైకి తెచ్చింది. భారత్‌లో ఇటీవలి కాలంలో వివాదాస్పద వ్యక్తిగా లలిత్‌మోడీ రాజకీయ పార్టీలమధ్యనలిగితే తాజాగా వ్యాపార దిగ్గజం విజ§్‌ుమాల్యా రాజకీయ పార్టీలకు కేంద్రబిందువుగా మారారు. ఇదిలా ఉండగా ఎన్‌ఫోర్స్‌మెంట్‌ డైరెక్టరేట్‌ ఈనెల 18వతేదీ మాల్యాను విచారణకు రావా లని ఆదేశాలు జారీచేసింది. రూ.9వేలకోట్ల రుణబకాయిలకు సంబంధించి మాల్యా విచారణకు హాజరుకావాలని కోరింది. కంపెనీ చీఫ్‌ఫైనాన్షియల్‌ అదికారి ఆర్‌,నెండుంగాడి ఇడిఅధికారులను కలిసి పూర్తి వివరాలిచ్చినేట్లు తేలింది. ఇడి విచారణకు పూర్తి వివరాలతోరావాలని కోరినట్లు ఇడికి చెందిన ఒక సీనియర్‌ అధికారి వెల్లడించారు. ఆయన టాక్స్‌రిటర్నుల ప్రూఫ్‌తోపాటు స్థిరాస్తులు, ఆయన పెట్టుబడులు పెట్టిన సంస్థల వివరాలు మొత్తం కోరి నట్లు తేలింది. ఇడి కింగ్‌ఫిషర్‌ఎయిర్‌లైన్స్‌ మాజీ సిఎఫ్‌ఒ రఘునందన్‌ ను విచారించింది. ఐడిబిఐ బ్యాంకు 950కోట్లకు సంబంధించిన రుణం పై ఇడిప్రశ్నలు వేసినట్లు సమాచారం. రఘునందన్‌ అందరికంటే సీని యర్‌ అధికారి అయినందున అన్ని లావాదేవీలు ఆయనకు తెలుసునని ఇడి అధికారులు పేర్కొంటున్నారు. ఐడిబి ఐబ్యాంకు మాజీ ఛైర్మన్‌ మేనేజింగ్‌ డైరెక్టర్‌ యోగేష్‌ అగర్వాల్‌ను కూడా ఇడిశనివారం విచారించను న్నది. 2009లో సిఎఫ్‌ఒగా రఘునందన్‌ బ్యాంకులను స్వల్పకాలిక రుణాలుగా మంజూరుచేయాలని కోరినట్లు సమాచారం. మనీలాండరింగ్‌ నిరోధక చట్టం పరిధిలో ఇడి మాల్యా, కింగ్‌ఫిషర్‌ ఎయిర్‌లైన్స్‌, ఐడిబిఐ అధికారులమధ్యకేసు నమోదుచేసింది. ఈరుణమొత్తంలో కొంతభాగమై నా విదేశాలకు తరలివెళ్లిందా అన్న అంశంపై దర్యాప్తు చేయాల్సి ఉంది.